**Hajdúszoboszlói Polgármesteri Hivatal**

**Gazdasági Iroda**

**4200 Hajdúszoboszló, Hősök tere 1.**

Ügyiratszám: HSZ/11615-2/2024.

**K I V O N A T**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága 2024. május 15-én tartott nyílt ülésének jegyzőkönyvéből**

Napirend elfogadása:

**103/2024. (V.15.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága elfogadta a napirendi javaslatot.**

**Napirend:**

1. Beszámoló a Hajdúszoboszlói Gazdasági Szolgáltató Intézményben végzett szakmai - kiemelten a gyermekétkeztetési feladatok 2023. évi ellátásáról – tevékenységéről (képviselő-testületi ülés 01. napirend)

Előterjesztő: Schmiedtné Mónus Erika mb. irodavezető

1. Előterjesztés Hajdúszoboszló Város Önkormányzata Képviselő-testületének a fizető parkolási rendszerről szóló 5/2012. (III. 22.) önkormányzati rendelete módosításáról (képviselő-testületi ülés 07. napirend)

Előterjesztő: dr. Morvai Gábor jegyző

1. Előterjesztés „BBQ és sörfesztivál” rendezésére irányuló kérelemről (képviselő-testületi ülés 08. napirend)

Előterjesztő: dr. Morvai Gábor jegyző

1. Előterjesztés a közterület-használati szerződés módosítására (képviselő-testületi ülés 09. napirend)

Előterjesztő: dr. Morvai Gábor jegyző

1. Előterjesztés területhasználatra vonatkozó pályázati felhívás kiírásáról (képviselő-testületi ülés 10. napirend)

Előterjesztő: dr. Morvai Gábor jegyző

1. Előterjesztés az Otthon Üzletház Kft. tulajdonosi hozzájárulás iránti kérelméről (képviselő-testületi ülés 11. napirend)

Előterjesztő: dr. Morvai Gábor jegyző

1. Előterjesztés csapadékvíz elvezetés fejlesztése pályázat elszámolásával kapcsolatosan (képviselő-testületi ülés 13. napirend)

Előterjesztő: Szilágyiné Pál Gyöngyi irodavezető

1. Előterjesztés intézmények felújítására (képviselő-testületi ülés 14. napirend)

Előterjesztő: Szilágyiné Pál Gyöngyi irodavezető

1. Előterjesztés Társulási megállapodás módosításra (képviselő-testületi ülés 15. napirend)

Előterjesztő: Szilágyiné Pál Gyöngyi irodavezető

Tájékoztatók, bejelentések

**1. napirend**

***Beszámoló a Hajdúszoboszlói Gazdasági Szolgáltató Intézményben végzett szakmai - kiemelten a gyermekétkeztetési feladatok 2023. évi ellátásáról – tevékenységéről (képviselő-testületi ülés 01. napirend)***

**104/2024. (V.15.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága a Hajdúszoboszlói Gazdasági Szolgáltató Intézmény 2023. évben végzett szakmai tevékenységéről, a gyermekek védelméről és a gyámügyi igazgatásról szóló 1997. évi XXXI. törvény 104. §-ának (1) bekezdésének e) pontjának megfelelően - kiemelten a gyermekétkeztetési feladatok ellátásáról - szóló beszámolóját elfogadja.**

Határidő: 2024. május 16.

Felelős: bizottsági elnök

**2. napirend**

***Előterjesztés Hajdúszoboszló Város Önkormányzata Képviselő-testületének*** ***a fizető parkolási rendszerről szóló 5/2012. (III. 22.) önkormányzati rendelete módosításáról (képviselő-testületi ülés 07. napirend)***

**105/2024. (V.15.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága elfogadja a fizető parkolási rendszerről szóló 5/2012. (III. 22.) önkormányzati rendelet módosításáról előterjesztést és rendelettervezetet és javasolja elfogadásra a Képviselő-testületnek az alábbiak szerint:**

**Hajdúszoboszló Város Önkormányzata Képviselő-testületének .../2024. (V. 16.) önkormányzati rendelete**

**a fizető parkolási rendszerről szóló 5/2012. (III. 22.) önkormányzati rendelete módosításáról**

Hajdúszoboszló Város Önkormányzatának Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva, az önkormányzat szervezeti és működési szabályáról szóló 18/2019. (XI. 07.) önkormányzati rendelet 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Városfejlesztési és Műszaki Bizottsága, valamint Jogi, Igazgatási és Ügyrendi Bizottsága véleményének kikérésével a fizető parkolási rendszerről szóló 5/2012. (III. 22.) önkormányzati rendelete módosításáról a következőket rendeli el:

**1. §**

A fizető parkolási rendszerről szóló 5/2012. (III. 22.) önkormányzati rendelet 7. § (1) bekezdése helyébe a következő rendelkezés lép:

„(1) A fizető parkolóhelyek üzemeltetési ideje: minden nap 7:00 – 20:00 óra között.”

**2. §**

A fizető parkolási rendszerről szóló 5/2012. (III. 22.) önkormányzati rendelet 12/A. § (1) bekezdése helyébe a következő rendelkezés lép:

„(1) Mentes a díjfizetési kötelezettség alól szeptember 1. és június 14. között minden fizető parkolóban, míg június 15. és augusztus 31. között a Fürdő utca (mindkét oldalon) és a József Attila utca I. fizető parkolók kivételével minden más fizető parkolóban - a 12. §-ban foglalt rendelkezéseken túl - az a személyszállító gépjármű (ide nem értve az autóbuszt)

*a)* amelynek üzembentartója Hajdúszoboszlón - a polgárok személyi adatainak és lakcímének nyilvántartásáról szóló 1992. évi LXVI. törvény szerinti nyilvántartás szerint – lakóhellyel, annak hiányában tartózkodási hellyel rendelkezik, vagy

*b)* amelynek a hatósági nyilvántartás címadat-rovatába bejegyzett székhelyeként vagy telephelyeként Hajdúszoboszló település szerepel

és Hajdúszoboszló Város Önkormányzata irányában nem áll fenn 30 napot meghaladó - végrehajtható - adóhátraléka.”

**3. §**

Hatályát veszti a fizető parkolási rendszerről szóló 5/2012. (III. 22.) önkormányzati rendelet 7. § (2) bekezdése.

**4. §**

Ez a rendelet 2024. június 2-án lép hatályba.

Határidő: 2024. május 16.

Felelős: bizottsági elnök

**3. napirend**

***Előterjesztés „BBQ és sörfesztivál” rendezésére irányuló kérelemről (képviselő-testületi ülés 08. napirend)***

**106/2024. (V.15.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a BBQ és sörfesztivál megrendezését 2024.08.08-11. között a Szent István parkban az ún. vakparkolóban, valamint a Harangház és a szökőkút közötti részen, mindösszesen 500 m2 területen, 200 Ft/m2/nap bérleti díj ellenében. Az így fizetendő díj mindösszesen 400.000 Ft.**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága mentesíti kérelmezőt a fizető parkoló eltérő használata többletköltségének megfizetése alól.**

Határidő: 2024. május 16.

Felelős: bizottsági elnök

**4. napirend**

***Előterjesztés a közterület-használati szerződés módosítására (képviselő-testületi ülés 09. napirend)***

**107/2024. (V.16.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja az ÉLA Bt. kérelmét a Bringóhintó körbekerítésével kapcsolatban azzal, hogy a körbekerítés hátsó fala nappalra se kerüljön elbontásra, így az oldalsó és az elülső kerítéselemek ahhoz hozzátámaszthatóak.**

Határidő: 2024. május 16.

Felelős: bizottsági elnök

**5. napirend**

***Előterjesztés területhasználatra vonatkozó pályázati felhívás kiírásáról (képviselő-testületi ülés 10. napirend)***

**108/2024. (V.15.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága nem támogatja a területhasználatra vonatkozó pályázati felhívás kiírásáról előterjesztést, a megnevezett területek hasznosítására vonatkozó pályázati felhívással nem ért egyet.**

Határidő: 2024. május 16.

Felelős: bizottsági elnök

**6. napirend**

***Előterjesztés az Otthon Üzletház Kft. tulajdonosi hozzájárulás iránti kérelméről (képviselő-testületi ülés 11. napirend)***

**109/2024. (V.15.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága hozzájárulását adja a Hajdúszoboszló, 1024/1. hrsz.-ú ingatlan bérlője részére a Hajdúszoboszló 1024/1. hrsz. alatt található, a szomszédos ingatlanra átnyúló fák gallyazásához azzal a feltétellel, hogy a munkálatokat a Városgazdálkodási Nonprofit Zrt. kertészeti üzemvezetőjének irányítása, útmutatása alapján kell elvégezni.**

Határidő: 2024. május 16.

Felelős: bizottsági elnök

**7. napirend**

***Előterjesztés csapadékvíz elvezetés fejlesztése pályázat elszámolásával kapcsolatosan (képviselő-testületi ülés 13. napirend)***

**110/2024. (V.15.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága** **támogatja, hogy a TOP-2.1.3-16-HB1-2021-00028 azonosító számú, „Hajdúszoboszló csapadékvíz elvezetés fejlesztése 2021” című pályázat elszámolásához kapcsolódóan 515.513 Ft összeg a 2024. évi városi költségvetés 13. sz. melléklet 19 ÖK soráról (Pályázati fejlesztési céltartalék) a 13. sz. melléklet 4/ÖK (TOP-2.1.3-16-00028 Városi csapadékvíz hálózat fejlesztése pályázat) sorára átcsoportosításra kerüljön.**

Határidő: 2024. május 16.

Felelős: bizottsági elnök

**8. napirend**

***Előterjesztés intézmények felújítására (képviselő-testületi ülés 14. napirend)***

**111/2024. (V.15) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja az alábbi felújítási munkák elvégzését 2024. évben:**

|  |  |  |  |
| --- | --- | --- | --- |
| **Hajdúszoboszlói Polgármesteri Hivatal** | **Ajánlati ár** | **Ajánlatot adó cég neve** | **Ajánlatot adó cég címe** |
| Az A-B-C épületeinek erősáramú villamos berendezésein elvégzett érintésvédelmi szabványossági felülvizsgálat során feltárt hibák javítása | 3 302 000 Ft | PRODEST-REDITUM 2014 Kft. | Hajdúszoboszló, Bródy S. u. 39. |
| "B" épület földszinti elosztószekrény kialakítása tervek szerint | 5 810 250 Ft | PRODEST-REDITUM 2014 Kft. | Hajdúszoboszló, Bródy S. u. 39. |
| Az A épület földszintjén tűzjelző rendszer kivitelezése | 3 397 602 Ft | PARI ELEKTRONIK 2000 Kft. | Debrecen, Barna u. 13 |
| **Hajdúszoboszlói Gazdasági Szolgáltató Intézmény** |  |  |  |
| **Óvodakonyha – Rákóczi u. 21.** |  |  |  |
| A főzőtér és a kiszolgálóhelyiségek padlóburkolatának javítása | 8 653 132 Ft | Z-ElektroSolar Kft. | Nagyhegyes, Bartók B. út 40. |
| **Hajdúszoboszlói Egyesített Óvoda** |  |  |  |
| **Mesevár óvoda – Kovács Gy. u. 24.** |  |  |  |
| Egy csoportszoba teljeskörű felújítása | 2 193 687 Ft | Z-ElektroSolar Kft. | Nagyhegyes, Bartók B. út 40. |
| 1 db gyermekmosdó és öltöző teljes körű felújítása | 5 034 250 Ft |
| **Liget Óvoda – Hőforrás u. 145.** |  |  |  |
| 1 db fa bejárati ajtó cseréje műanyag nyílászáróra | 408 418 Ft | ERNŐ ABLAK Kft. | Hajdúszoboszló, Nyugati sor 62. |
| 1 db gyermekmosdó és öltöző teljes körű felújítása | 5 926 447 Ft | Z-ElektroSolar Kft. | Nagyhegyes, Bartók B. út 40. |
| **Aranykapu Óvoda – Arany J. u. 8.** |  |  |  |
| 1 db gyermekmosdó és öltöző teljes körű felújítása | 7 597 217 Ft | BALATI 2022 Építőipari Kft. | Hajdúszoboszló, Keleti u. 52. |
| Udvari garázs statikai vizsgálata | 180 000 Ft | Kiss Imre | Debrecen, Szitakötő köz 21. |
| **Aprónép Óvoda – Rákóczi u. 21.** |  |  |  |
| Az épületek tetőszerkezeteinek felújítása | 20 285 585 Ft | Hegedűs Béla EV. | Hajdúszoboszló, Nyugati sor 13. |
| **Hajdúszoboszlói Gyermeksziget Bölcsőde** |  |  |  |
| **Székhelyintézmény Rákóczi u. 23-25.** |  |  |  |
| Az iroda rész beázásának megszüntetése a vápa szigetelésével a gipszkartonfal helyreállításával | 319 686 Ft |  |  |
| **Hajdúszoboszlói Városi Televízió** |  |  |  |
| Falak állékonyságának statikai vizsgálata | 180 000 Ft | **Kiss Imre** | Debrecen, Szitakötő köz 21. |
| **Összesen:** | **63 288 274 Ft** |  |  |

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága javasolja a Képviselő-testületnek 56.301.730 Ft összeget a 2024. évi költségvetés 14. számú melléklet /Felújítások/, 2/ÖK /Intézményfelújítások/ keret, míg 6.986.544 Ft-ot a 14. számú melléklet /Felújítások/, 3/ÖK /Intézményfelújítások- vis maior/ keret terhére biztosítani.**

Határidő: 2024. május 16.

Felelős: bizottsági elnök

**9. napirend**

***Előterjesztés Társulási megállapodás módosításra (képviselő-testületi ülés 15. napirend)***

**112/2024. (V.15.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja, és javasolja a Képviselő-testületnek elfogadásra a Debreceni Agglomeráció Hulladékgazdálkodási Társulás (DAHUT) által megküldött társulási megállapodás módosítását.**

Határidő: 2024. május 16.

Felelős: bizottsági elnök

**K.m.f**

**Harsányi István sk. Mester József sk.**

***bizottsági elnök bizottsági elnökhelyettes***

A kivonat hiteléül:

Hajdúszoboszló, 2024. május 06.

Balla Lászlóné

*leíró*